PAKUOTĖS LAPELIS: INFORMACIJA VARTOTOJUI
Ultravist 769 mg/ml injekcinis/infuzinis tirpalas
Jopromidas
Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti. 

· Jeigu kiltų daugiau klausimų, kreipkitės į gydytoją arba rentgeno skyriaus personalą.

-
Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų). 
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba rentgeno skyriaus personalą. Žr. 4 skyrių.

Apie ką rašoma šiame lapelyje?

1.
Kas yra Ultravist ir kam jis vartojamas

2.
Kas žinotina prieš vartojant Ultravist

3.
Kaip vartoti Ultravist

4.
Galimas šalutinis poveikis

5.
Kaip laikyti Ultravist

6.
Pakuotės turinys ir kita informacija

1.
KAS YRA ULTRAVIST IR KAM JIS VARTOJAMAS

Šis vaistas vartojamas tik diagnostikai.
Ultravist yra kontrastinė medžiaga, vartojama įvairiems tyrimams rentgeno spinduliais: kompiuterinei tomografijai, arteriografijai (arterijų tyrimui), venografijai (venų tyrimui), urografijai (šlapimo sistemos tyrimui) ir kūno ertmių (pvz., sąnarių) tyrimui. 

Visų švirkščiamųjų rentgeno kontrastinių medžiagų sudėtyje yra jodo. Rentgeno spinduliai negali prasiskverbti per kontrastinę medžiagą, nes juos sugeria jodas. Tiriant rentgenu, kūno vietos, kuriose susikaupia į kraują arba kūno ertmes įšvirkšto Ultravist, tampa matomos.
Priklausomai nuo švirkštimo būdo ir vaisto koncentracijos, Ultravist padeda matyti venas ir arterijas, šlapimo takų, inkstų, smegenų, širdies ir kūno ertmių pokyčius.
2.
KAS ŽINOTINA PRIEŠ VARTOJANT ULTRAVIST

Prieš vartojant Ultravist, pasakykite gydytojui, jei nerimaujate: didelis susijaudinimas, nerimas ir skausmas gali didinti šalutinio poveikio riziką ar stiprinti kontrastinės medžiagos sukeliamas reakcijas.
Jeigu sergate daugine mieloma (kaulų čiulpuose esančių plazminių ląstelių vėžiu), cukralige, poliurija (gausiu šlapinimusi) ar oligurija (šlapimo kiekio sumažėjimu), hiperurikemija ar podagra (padidėjusiu šlapimo rūgšties kiekiu kraujyje), jei esate senyvo amžiaus ligonis, pacientas yra Jūsų prižiūrimas naujagimis, kūdikis ar mažas vaikas, gali būti padidėjusi kontrastinės medžiagos sukeliamo toksinio poveikio inkstams rizika. Kad to būtų išvengta, gydytojas užtikrins, kad prieš tyrimą būtų skirta pakankamai skysčių.

Ultravist vartoti negalima:
· būklių, kai Ultravist nebūtų galima vartoti jokiomis aplinkybėmis, nėra.

Įspėjimai ir atsargumo priemonės

Specialių atsargumo priemonių reikia:
(
jeigu yra padidėjęs alergija jopromidui ar bet kuriai pagalbinei šio vaisto medžiagai (jos išvardytos 6 skyriuje), jei anksčiau pasireiškė padidėjusio jautrumo reakcija bet kuriai kitai kontrastinei medžiagai, jei sergate ar sirgote bronchų astma ar kita alergija;

(
jei vartojate beta adrenoblokatorius (vaistus nuo padidėjusio kraujospūdžio);
(
jei sergate širdies ir kraujagyslių liga;
(
jei sutrikusi Jūsų inkstų veikla;
(
jei sergate hipertiroidizmu (Jūsų skydliaukė per daug aktyvi) ar struma (Jūsų skydliaukė padidėjusi);

(
jei Jums yra CNS (centrinės nervų sistemos) sutrikimų, pvz., yra buvę traukulių ar priepuolių;

(
jei sergate cukralige;
(
jei Jums yra dauginė mieloma (kaulų čiulpuose esančių plazminių ląstelių vėžys) arba paraproteinemija (per didelis paraproteino kiekis kraujyje);

(
jeigu sergate feochromocitoma (antinksčių liga, dėl kurios padidėja kraujospūdis);

(
jeigu sergate generalizuota miastenija (lėtine raumenų liga).
Jei Jums yra kuri nors iš minėtų būklių, pasakykite gydytojui. Jis spręs, ar tyrimą galima atlikti, ar ne.

Pavartojus rentgeno kontrastinių medžiagų, pvz., Ultravist, pasitaikė į alergines panašių reakcijų. Dauguma šių reakcijų įvyksta per 30 min. po kontrastinės medžiagos suleidimo, tačiau kartais gali pasireikšti vėlyvos reakcijos (po kelių valandų arba dienų).
Nedidelis veido, lūpų, liežuvio arba gerklės tinimas, konjunktyvitas, kosulys, niežulys, „bėganti“ nosis, čiaudulys ir dilgėlinė, kurie gali ištikti nepriklausomai nuo suleisto vaisto kiekio, gali būti pirmieji sunkios reakcijos pradinės stadijos požymiai. Tokiu atveju būtina nedelsiant nustoti leisti kontrastinę medžiagą ir – jei reikia – į veną suleisti specialių vaistų. 

Kiti vaistai ir Ultravist 

Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba rentgeno skyriaus personalui.
Kai kurie vaistai gali pakeisti Ultravist veikimą Jūsų organizme. Tai biguanidai (metforminas) (tam tikro tipo vaistai nuo cukraligės), interleukinas (vaistas nuo vėžio), radioaktyvios medžiagos skydliaukei tirti.

Gydytojas patars, kaip vartoti šiuos vaistus prieš atliekant tyrimą.
Ultravist vartojimas su maistu ir gėrimais
Prieš švirkščiant Ultravist į kraujagysles ir po to reikia vartoti pakankamai skysčių. Kaip pasirengti tyrimui, tiksliau pasakys gydytojas.
Nėštumas ir žindymo laikotarpis

Nėštumas
Jei planuojate pastoti, esate nėščia arba manote, kad galėjote pastoti, pasakykite gydytojui. Klinikinių tyrimų su nėščiosiomis neatlikta..
Žindymo laikotarpis
Ultravist saugumas žindomiems kūdikiams netirtas. Nedaug veikliosios medžiagos jopromido prasiskverbia į moters pieną. Žalingo poveikio žindomam kūdikiui neturėtų būti.

Vairavimas ir mechanizmų valdymas
Nežinoma, ar Ultravist veikia gebėjimą vairuoti ir valdyti mechanizmus.
3.
KAIP VARTOTI ULTRAVIST

Vaistinį preparatą suleis kvalifikuotas sveikatos priežiūros specialistas.
Ultravist švirkščiamas maža adata į kraujagyslę, dažniausiai plaštakos nugariniame paviršiuje arba alkūnės lenkimo vietoje. Preparatą taip pat galima švirkšti į kūno ertmes. Švirkščiama prieš pat tyrimą rentgenu.
Ultravist dozę nustato gydytojas, atsižvelgdamas į ligonio amžių, kūno svorį ir tyrimo rentgenu tipą. Švirkštimo greitis ir laikas, kai po suleidimo tiriama rentgenu, taip pat priklauso nuo to, koks tyrimas atliekamas. Daugumai tyrimų pakanka suleisti Ultravist vieną kartą.
Kadangi suleidus Ultravist gali ištikti sunki reakcija, gydytojas stebės, ar Jums neatsiranda kokių nors pirminių šalutinių reiškinių. 

Naujagimiai ir kūdikiai (nuo 1 mėnesio iki 2 metų)

Prieš skirdamas Ultravist kūdikiams (iki vienerių metų) ir ypač naujagimiams, gydytojas labai atidžiai įvertins būklę, parinks dozę ir ypač techniškai atliks rentgenologinį tyrimą. 

Senyvi pacientai (65 metų ir vyresni)

Senyviems pacientams specialiai dozės keisti nereikia.

Pacientai, kurių sutrikusi kepenų funkcija

Pacientams, kurių sutrikusi kepenų funkcija, dozės keisti nereikia.

Pacientai, kurių sutrikusi inkstų funkcija

Jei Jūsų inkstų funkcija sutrikusi, gydytojas Jums skirs mažiausią įmanomą dozę, kad sumažintų papildomo kontrastinės medžiagos sukeliamo inkstų funkcijos sutrikimo riziką.
Ką daryti pavartojus per didelę Ultravist dozę?
Perdozavimo tikimybė maža. Jei tai atsitiktų, būtų gydomi perdozavimo simptomai. Gydytojas gali nuspręsti Ultravist pašalinti dialize.
4.
GALIMAS ŠALUTINIS POVEIKIS

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Dažniausios reakcijos yra galvos skausmas, pykinimas ir kraujagyslių išsiplėtimas (vazodilatacija).

Šalutiniai reiškiniai, susiję su rentgeno kontrastinių medžiagų vartojimu, dažniausiai esti silpni arba vidutinio sunkumo ir trumpalaikiai, tačiau yra buvę sunkių ir gyvybei pavojingų reakcijų, net mirties atvejų. 
Toliau pateikiamas galimas šalutinis poveikis pagal organų sistemų klases ir dažnį. 

Šalutinio poveikio dažnis apibūdinamas taip:

- dažni: pasireiškia nuo 1 iki 10 vartotojų iš 100,

- nedažni: pasireiškia nuo 1 iki 10 vartotojų iš 1000,

- reti: pasireiškia nuo 1 iki 10 vartotojų iš 10 000 vartotojų,

- dažnis nežinomas (negali būti įvertintas pagal turimus duomenis).

Imuninės sistemos sutrikimai

Nedažni: padidėjusio jautrumo ar anafilaktoidinės (į alergines panašios) reakcijos (anafilaksinis šokas, kvėpavimo sustojimas, bronchų spazmai, gerklų, ryklės, liežuvio ar veido tinimas, gerklų ar ryklės spazmas, astma, akies junginės uždegimas, ašarojimas, čiaudulys, kosulys, gleivinių tinimas, rinitas, užkimimas, gerklės dirginimas, dilgėlinė, niežulys, angioneurozinė edema).

Endokrininės sistemos sutrikimai

Dažnis nežinomas: tireotoksinė krizė (sunki per daug aktyvios skydliaukės komplikacija), skydliaukės funkcijos sutrikimas.

Psichikos sutrikimai

Reti: nerimas.

Nervų sistemos sutrikimai

Dažni: svaigulys, galvos skausmas, skonio sutrikimai;

Nedažni: sąmonės netekimas ar alpimas, sumaišties būklė, neramumas, parestezija (nenormalūs odos pojūčiai, pvz., deginimas, peršėjimas, niežulys ar dilgčiojimas) arba hipestezija (susilpnėjęs jautrumas), mieguistumas;

Dažnis nežinomas: koma, galvos smegenų išemija arba infarktas (pablogėjęs kraujo tekėjimas į galvos smegenų dalį), insultas, smegenų tinimasa, traukuliai ar priepuoliai, trumpalaikis žievinis aklumas (regėjimo sutrikimas)a, sąmonės netekimas, sujaudinimas, atminties netekimas, drebulys, kalbos sutrikimai, parezė arba paralyžius (dalinis arba visiškas negalėjimas judėti).

Akių sutrikimai

Dažni: neaiškus ar sutrikęs regėjimas.

Ausies ir labirintų sutrikimai

Dažnis nežinomas: klausos sutrikimai.

Širdies sutrikimai

Dažni: krūtinės skausmas ar diskomfortas;
Nedažni: širdies ritmo sutrikimas;

Reti: širdies sustojimas, miokardo išemija (skausminga širdies būklė dėl nepakankamo kraujo tekėjimo į širdį), stiprus (juntamas) ir greitas širdies plakimas;
Dažnis nežinomas: miokardo infarktas (širdies smūgis), širdies nepakankamumas, lėtas širdies plakimas, dažnas širdies plakimas, cianozė (odos ir gleivinių mėlynumas dėl deguonies trūkumo).

Kraujagyslių sutrikimai

Dažni: padidėjęs kraujospūdis, kraujagyslių išsiplėtimas;

Nedažni: sumažėjęs kraujospūdis;

Dažnis nežinomas: šokas, tromboemboliniai įvykiai (insultą sukeliantis kraujo krešulio susidarymas kraujagyslėje)a, kraujagyslių spazmasa.

Kvėpavimo sistemos, krūtinės ląstos ir tarpuplaučio sutrikimai

Nedažni: dusulys;

Dažnis nežinomas: plaučių edema (skysčių kaupimasis plaučiuose), kvėpavimo nepakankamumas (plaučiai negali paimti pakankamai deguonies arba pašalinti pakankamai anglies dioksido), aspiracija (svetimkūnio patekimas į plaučius).
Virškinimo trakto sutrikimai

Dažni: vėmimas, pykinimas;
Nedažni: pilvo skausmas;

Dažnis nežinomas: rijimo sutrikimas, seilių liaukų padidėjimas, viduriavimas.

Odos ir poodinio audinio sutrikimai

Dažnis nežinomas: sunkios odos reakcijos (skausmas, didelės pūslės, odos sluoksnių lupimasis, lūpų, akių kraujavimas), bėrimas, odos paraudimas, pernelyg stiprus prakaitavimas.

Skeleto, raumenų ir jungiamojo audinio sutrikimai

Dažnis nežinomas: vietinio suspaudimo sindromas, suleidus Ultravist netiksliai į kraujagyslę (raumens spaudimas, sukeliantis raumens ir nervo pažeidimą bei kraujo tekėjimo sutrikimus)a,
Inkstų ir šlapimo takų sutrikimai

Dažnis nežinomas: inkstų funkcijos sutrikimasa, ūminis inkstų nepakankamumasa.

Bendrieji sutrikimai ir vartojimo vietos pažeidimai

Dažni: skausmas, injekcijos vietos reakcijos (skausmas, šilumos jutimas, tinimas, uždegimas ir aplink esančių minkštųjų audinių pažeidimas dėl Ultravist išsiliejimo iš injekcijos vietos), karščio pojūtis;

Nedažni: audinių tinimas;

Dažnis nežinomas: bendras silpnumas, šaltkrėtis, blyškumas.

Tyrimai

Dažnis nežinomas: kūno temperatūros pokyčiai.

a tik vartojant tik į kraujagyslę.
Atliekant kasos ir tulžies latakų tyrimą, be aukščiau išvardytų šalutinių poveikių, nustatytas kasos fermentų aktyvumo padidėjimas ir pankreatitas (dažnis nežinomas).

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui. Apie šalutinį poveikį taip pat galite pranešti tiesiogiai, užpildę interneto svetainėje www.vvkt.lt esančią formą, paštu Valstybinei vaistų kontrolės tarnybai prie Lietuvos Respublikos sveikatos apsaugos ministerijos, Žirmūnų g. 139A, LT 09120 Vilnius, tel: 8 800 73568, faksu 8 800 20131 arba el. paštu NepageidaujamaR@vvkt.lt. Pranešdami apie šalutinį poveikį galite mums padėti gauti daugiau informacijos apie šio vaisto saugumą.
5.
KAIP LAIKYTI ULTRAVIST
Šį vaistą laikykite vaikams nepastebimoje ir nepasiekiamoje vietoje.

Ant dėžutės etiketės po „Tinka iki“ ir  ant buteliuko  etiketės  nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos. 
Laikyti ne aukštesnėje kaip 30 °C temperatūroje.
Buteliuką laikyti išorinėje dėžutėje, kad preparatas būtų apsaugotas nuo šviesos ir jonizuojančiosios spinduliuotės. 
Pastebėjus kristalizacijos požymių (tirpalas susidrumstė ar iškrito kristalai), Ultravist vartoti negalima.
Vaistų negalima išmesti į kanalizaciją arba su buitinėmis atliekomis. 

6.
PAKUOTĖS TURINYS IR KITA INFORMACIJA

Ultravist sudėtis
-
Veiklioji medžiaga yra jopromidas. Viename mililitre 769 mg jopromido (atitinkančio 370 mg jodo).
-
Pagalbinės medžiagos: natrio-kalcio edetatas, trometamolis, vandenilio chlorido rūgštis (pH koregavimui) ir injekcinis vanduo.
Ultravist išvaizda ir kiekis pakuotėje
Ultravist yra skaidrus bespalvis arba gelsvas tirpalas.
Buteliukai po 50 ml ir 100 ml. Vienoje pakuotėje yra 10 buteliukų.
Gamintojas
Bayer Pharma AG
Müllerstr. 178, 13353 Berlin
Vokietija

arba

Schering Espana, 

Mendez Alvaro 55, 20027 Madrid, 

Ispanija

Lygiagretus importuotojas 

UAB “Lex ano”

Naugarduko g. 3, Vilnius

Lietuva

Perpakavo 

BĮ UAB “Norfachema”

Vytauto g. 6, Jonava

Lietuva

arba

UAB „Entafarma“

Klonėnų vs. 1, 

Širvintų r. sav.
Lietuva
Rinkodaros teisės turėtojas eksportuojančioje valstybėje yra Bayer Vital GmbH, Kaiser-Wilhelm-Allee, 51373 Leverkusen, Vokietija.

Šis pakuotės lapelis paskutinį kartą peržiūrėtas    2013-08-22
Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.
-------------------------------------------------------------------------------------------------------------------------
Toliau pateikta informacija skirta tik sveikatos priežiūros specialistams:
Ultravist prieš vartojant reikia pašildyti iki kūno temperatūros.
Prieš vartojant būtina patikrinti kontrastinę medžiagą vizualiai. Jos negalima vartoti, jei pakitusi spalva, yra nuosėdų (įskaitant kristalus) ar pažeista pakuotė. Kadangi Ultravist yra didelės koncentracijos tirpalas, todėl labai retai gali pasitaikyti kristalizacija (pieno-drumzlių išvaizdos ir/ar nuosėdos ant dugno, ar plaukiojantys kristalai).
· Mažo tūrio buteliukai:
Kontrastinę medžiagą reikia įtraukti į švirkštą arba buteliuką, sujungtą su infuzijos sistema, tik prieš pat tyrimą. 
Guminį kamštį galima pradurti tik vieną kartą, siekiant užtikrinti, kad į tirpalą nepatektų daug kamščio mikrodalelių. Kamščiui pradurti ir kontrastinei medžiagai įtraukti į švirkštą rekomenduojama vartoti ilgas didžiausio 18 G skersmens adatas (ypač tinka specialios adatos su šonine angele, pvz., Nocore-Admix adatos).

Vienam tyrimui nesuvartotą kontrastinę medžiagą reikia sunaikinti.
· Didelio tūrio buteliukai (tik švirkščiant į kraujagysles):
Toliau nurodytas daugkartinis kontrastinės medžiagos vartojimas iš 200 ml ar didesnės talpos buteliukų.
Daug kartų traukti kontrastinę medžiagą iš buteliuko galima tik daugkartinio naudojimo priemonėmis.

Guminį kamštį galima pradurti tik vieną kartą, siekiant užtikrinti, kad į tirpalą nepatektų daug kamščio mikrodalelių.

Kontrastinę medžiagą galima švirkšti automatiniu injektoriumi arba taikyti kitas procedūras, užtikrinančias kontrastinės medžiagos sterilumą.
Po kiekvieno ligonio tyrimo, kad nebūtų kryžminio užteršimo, reikia keisti injekcinį vamzdelį.

Buteliukui ištuštėjus arba praėjus 10 valandų po jo atidarymo, reikia sunaikinti visus jungiamuosius vamzdelius ir kitas vienkartinio naudojimo infuzinės sistemos dalis.

Būtina laikytis švirkštimo priemonių gamintojo rekomendacijų.

